Lihtsad rahaasjad: 2011\nInvesteerimisfondidest ja nende tasudest\nViimasel ajal ma olen mõelnud selle peale, et säästetud raha paigutamine investeerimisfondidesse ei ole minu jaoks ikka päris sobiv. Tasud, mis fondide omamise eest maksta tuleb, on meeletud. Samas valdava osa inimeste jaoks on investeerimisfondid jätkuvalt parim vahend investeerimiseks - raha paigutamine fondidesse on lihtne, see ei nõua väga palju aega ega energiat.\nKõige parem variant oleks minimaalsete kuludega indeksifondid (nagu neid pakutakse USAs), aga siin Eestis on selliste fondide kättesaadavus pehmelt öeldes kehv. See on ka paratamatu - kuna indeksifondi kulud on väikesed, siis tähendab see, et mingi arvestatava tulu teenimiseks varahaldusfirma jaoks peavad fondi mahud olema suured. Siin maailmanurgas ei saa ühegi fondi mahud olema väga suured, seega et varahaldusfirmad mingit ennast rahuldavat kasumit teeniks, tuleb neil pakkuda aktiivselt juhitavaid fonde, kust saab võtta vähemalt protsendi-paar valitsemistasu. Mis investori jaoks muidugi tähendab, et sinu tootlus on selle ühe-kahe protsendi võrra aastas väiksem. Mis omakorda pikas perspektiivis tähendab tuhandeid eurosid varahaldurite taskusse liikunud raha ehk sinu jaoks saamata jäänud tulu.\nParim näitaja fondi kulutaseme hindamiseks on fondi kulumäär (ingl. k. expense ratio). Selle arvutamiseks tuleb võtta fondi aastaaruandest fondi tegevuskulud (valitsemistasu, depootasu, tehingutasud, muud kulud) ning jagada aasta keskmise puhasväärtusega.\nArvutasin kulumäära erinevate Eesti fondivalitsejate fondide kohta 2010. aastal. Panin tabelisse Swedbanki, SEB ja LHV fondid. Nii pensionifondid, aktsiafondid kui fondifondid. Info on allpool tabelis. Nagu näha, võtavad Eesti fondivalitsejad aktsiafondidelt tasudena 2.3%-3.4% aastas, fondifondidelt 1.3%-1.7% aastas, pensioni II samba fondidel 1%-3.2% aastas ning pensioni III samba fondidelt 1.1%-1.7% aastas. Ütleme nii, et tasud ei ole väikesed.\nVõrdluseks, maailma suurima investeerimisfondi, USA Vanguard Index Fundi kulumäär on 0.18%.\nIllustreerimaks kulumäärade erinevuse mõju tootlusele toon ühe näite. Kui nt investeerida 10 000 eurot kümneks aastaks ning turu tootlus antud perioodil on 10% aastas. Fond, mille kulumäär on 2%, toob osakuomanikule tulu keskmiselt 8% aastas. 0.2%-lise kulumääraga fond toob osakuomanikule samasuguse turu liikumise korral tulu keskmiselt 9.8% aastas. 10 000 eurost on esimeses fondis kümne aasta pärast saanud 21 589 eurot ning teises fondis 25 470 eurot. Vahe 3881 eurot. Ja mida pikem on investeerimisperiood, seda suuremaks vahe käriseb.\nMinu hinnangul võiks kulumäära avaldamine olla fondidele kohustuslik. Praegu peab selleks ikka päris palju vaeva nägema, et vajalikud numbrid fondide aastaaruannetest üles otsida ja arvutused teha. Kulumäär on minu hinnangul üks olulisemaid näitajaid, mille alusel fonde omavahel võrrelda.\nFondi tüüp Fond Kulumäär 2010\nAktsiafondid SEB Kasvufond 3.41%\nSwedbank Kesk-Aasia Aktsiafond 3.27%\nSwedbank Ida-Euroopa Kinnisvara Aktsiafond 3.03%\nSEB Geneerilise Farmaatsia Fond 2.94%\nSwedbank Venemaa Aktsiafond 2.49%\nSwedbank Ida-Euroopa Aktsiafond 2.41%\nLHV Pärsia Lahe Fond 2.35%\nLHV Maailma Aktsiad Fond 2.28%\nFondifondid SEB Aktiivne Fondifond 1.73%\nSEB Dünaamiline Fondifond 1.72%\nSEB Tasakaalukas Fondifond 1.47%\nSwedbank Fondifond 100 1.41%\nSwedbank Fondifond 60 1.33%\nSwedbank Fondifond 30 1.31%\nPensioni II samba fondid SEB Energiline Pensionifond 3.16%\nSwedbank Pensionifond K4 3.00%\nLHV Pensionifond XL 2.27%\nLHV Pensionifond L 2.21%\nSEB Optimaalne Pensionifond 2.09%\nLHV Pensionifond M 1.83%\nSwedbank Pensionifond K2 1.43%\nSEB Progressiivne Pensionifond 1.43%\nSwedbank Pensionifond K3 1.39%\nLHV Pensionifond S 1.31%\nSwedbank Pensionifond K1 1.21%\nSEB Konservatiivne Pensionifond 1.00%\nLHV Pensionifond XS 0.97%\nPensioni III samba fondid SEB Aktiivne Pensionifond 1.75%\nSwedbank Pensionifond V3 1.62%\nSwedbank Pensionifond V2 1.53%\nSwedbank Pensionifond V1 1.48%\nSEB Tasakaalukas Pensionifond 1.29%\nLHV Täiendav Pensionifond 1.15%\nPostitas lihtsad.rahaasjad at 18:00 0 kommentaar(i) Viited sellele postitusele\nLabels: fondid, investeerimine, investeerimisfondid, säästmine\nROIC - tootlus investeeritud kapitalilt\nÜks erakordselt hea näitaja ettevõtte edukuse hindamiseks on tootlus investeeritud kapitalilt (ROIC - Return on Invested Capital). See on sarnane näitaja omakapitali tootlusele (ROE - Return on Equity), aga mõnes mõttes parem. ROEd on ettevõttel võimalik teatud määral manipuleerida, mistõttu ainult ROEd ei saa täiesti eraldiseisvana ettevõtte edu hindamiseks kasutada:\nnäiteks kui ettevõte rahastab oma tegevust suuresti laenude abil ehk omakapitali osakaal ettevõtte kapitalis on suhteliselt väike, siis see enamasti võimendab ROEd, samas aga suur laenukoormus suurendab ettevõtte riske;\nROE = puhaskasum / omakapital ning puhaskasumi numbrit on ettevõttel võimalik teatud ulatuses endale sobivas suunas näidata (näiteks kapitaliseerides kulusid, makse optimeerides jne);\nülaltoodud ja muudel põhjustel ei ole erinevate ettevõtete ROE'd otseselt võrreldavad.\nROIC elimineerib need puudused. Esiteks mõõdab ROIC kogu ettevõttesse investeeritud kapitali tootlust - seega ei ole oluline, kas ettevõte rahastab ennast peamiselt omanike poolt sisse pandud raha (ehk omakapitali) abil või laenude abil. Teiseks ei oma ROIC arvutuse puhul tähtsust, kuidas ettevõte kulusid käsitleb - näiteks kui ettevõte kapitaliseerib mingid kulud (ehk et ei kanna neid kohe kuludesse, vaid võtab bilansis arvele investeeringuna), siis ühest küljest on küll ettevõtte ärikasum selle võrra suurem, samas on suurem ka bilansis üles võetud vara ja need tasakaalustavad üksteist.\nROIC elimineerib suuresti probleemid, mis tekivad seoses ettevõtete võimalusega kasutada raamatupidamises erinevaid põhimõtteid, erinevaid amortisatsiooninorme, makse optimeerida jne.\nNüüd siis valem:\nROIC = maksude-järgne ärikasum / ettevõttesse investeeritud kapital\nMaksude-järgne ärikasum = ärikasum * (1 - tulumaksumäär)\nTulumaksumäärana võiks kasutada riigis kehtivat nominaalset ettevõtte tulumaksumäära, siis on ROIC teiste ettevõtetega paremini võrreldav.\nEttevõttesse investeeritud kapital = ettevõtte koguvarad - intressi mittekandvad lühiajalised kohustused\nIntressi mittekandvateks kohustusteks on näiteks ettevõtte võlgnevus tarnijatele, võlad töövõtjatele, ettemaksed jmt.\nMõnikord soovitatakse lisaks intressi mittekandvatele kohustustele varadest maha lahutada ka bilansis olev firmaväärtus ning äritegevuseks mittevajalik raha.\nFirmaväärtus (ingl. k. goodwill) tekib ettevõtte bilanssi juhul, kui on üle võetud mõni teine ettevõte. Kui ostuhind oli kõrgem ostetud ettevõtte bilansilisest omakapitalist, siis omakapitali ületav summa tulebki bilansis arvele võtta firmaväärtusena.\nMina soovitan üldjuhul firmaväärtust koguvaradest siiski mitte maha lahutada. Kui ettevõtte bilansis on firmaväärtuse real suur summa (Eestis näiteks Ekspress Grupi bilansist suure osa moodustab Delfi ülevõtmisel tekkinud firmaväärtus) ning selle tõttu ettevõtte ROIC järsult langeb, siis tähendab see ühte kahest:\ntehtud on halb investeering - teise firma ülevõtmise eest on makstud liiga kõrget hinda;\nost ei ole ennast veel ära tasunud, aga juhtkond maksis kõrget hinda ootuses, et kunagi tulevikus hakkab ostetud ettevõte teenima kõrgemat tootlust ja õigustab sellega makstud hinda.\nFirmaväärtuse võib arvestusest välja jätta, kui selle tõttu on ROIC ebamõistlikult madal ning juhtkond, kes firmaväärtuse tekke põhjustas, on lahkunud ning pole oodata, et uued juhid sama rumalaid ülevõtmisotsuseid teeksid ehk ülevõtmiste eest liiga palju maksaksid. Konservatiivsem lähenemine on igal juhul firmaväärtust mitte maha lahutada.\nÄritegevuseks mittevajaliku raha mahalahutamise kohta ütleks ka nii, et konservatiivsem on see igal juhul arvestusse sisse jätta. Kui ettevõttel on kontol seismas raha, mida ei osata kuskile paigutada, siis tuleks see üldjuhul aktsionäridele tagastada - kas dividendidena või aktsiate tagasiostuna. Kui seda ei tehta, siis ettevõtte ROIC kannatab. Äritegevuseks mittevajamineva rahajäägi võib arvestusest välja jätta, kui soovid teada saada, kui efektiivselt on juhtkond investeerinud kapitali, mis on tõepoolest äritegevusse paigutatud ja mis ei seisa lihtsalt kontol. See näitab, milline on ettevõtte tegelik tulutootmise võime - seda juhul, kui juhtkond otsustaks üleliigse raha aktsionäridele tagastada. Kui rahajääk varadest maha lahutada, on erinevate ettevõtete ROIC näitajad paremini võrreldavad. Samas eeldab see hinnangu andmist selle kohta, kui suurt rahajääki on ettevõttel normaalseks äritegevuseks vaja ning kui suur osa kontodel olevast rahast on nö "üle".\nLabels: aktsiad, ettevõtte analüüs, fundamentaalanalüüs, investeerimine, kapitali tootlus, ROE, ROIC\nWarren Buffetti mõtteterad, osa 1\nLisaks Warren Buffetti eluloole olen viimasel ajal lugenud ka Berkshire Hathaway aastaaruandeid, kus Buffett muuhulgas avaldab oma mõtteid aktsiaturgude ja investeerimise kohta. Olen teinud sealt mõned nopped tema põhimõtete kohta. Panen need allpool kirja. Mõned neist on tsitaadid, mõned pikemate juttude kokkuvõtted. Järjekord on suhteliselt suvaline.\nMaksimum, mida kõik omanikud kokku saavad teenida tänasest päevast kuni viimse kohtupäevani, on summa, mida ettevõtted sellel perioodil kokku teenivad. Tõsi, ostes ja müües aktsiad, võib investor A kas tänu tarkusele või õnnele teenida investori B arvelt suurema osa pirukast. Ning jah, kõik investorid tunnevad ennast rikkamana, kui aktsiate hinnad kõrgustesse tõusevad. Aga investor saab väljuda ainult nii, et keegi võtab tema koha. Kui üks investor müüb kallilt, siis teine peab ostma kallilt. Omanike jaoks kokku ei ole mingit võluvitsa, ei mingit rahasadu kosmosest, mis võimaldaks saada oma ettevõtetelt rohkem rikkust, kui need ettevõtted ise toodavad. Tegelikult teenivad omanikud isegi vähem tänu "hõõrdekuludele" ehk tasudele, mis makstakse varahaldajatele, fondivalitsejatele, finantsnõustajatele jne. Ning kuna need kulud on üha suuremad, teenivad aktsionärid tulevikus keskmiselt oluliselt väiksemat tootlust, kui on teenitud minevikus.\nAktsiaturgude liikumisest. Väike test: kui sa kavatsed süüa kogu elu hamburgereid ja sa ei ole veisekasvataja, siis kas sa sooviksid kõrget või madalat veiseliha hinda? Samuti, kui sa ostad endale aeg-ajalt uue auto, kuid sa ei ole autotootja, siis kas sa eelistaksid kõrgeid või madalaid autohindasid? Need küsimused muidugi vastavad endale ise. Kuid nüüd lõpueksam: kui sa kavatsed olla järgmisel viiel aastal netosäästja, siis kas sa peakid ootama kõrgemat või madalamat aktsiahindade taset sel perioodil? Paljud investorid vastavad sellele valesti. Isegi kui nad ise on veel palju aastaid netosäästjad, on nad elevil, kui aktsiahinnad tõusevad ning rusutud, kui need langevad. Sisuliselt nad rõõmustavad, sest "hamburgerite" hinnad, mida nad varsti ostma hakkavad, on tõusnud. See reaktsioon ei ole üldse loogiline. Ainult need, kes hakkavad lähitulevikus aktsiaid müüma, peaksid olema rõõmsad aktsiahindade tõusu üle.\nInimesed, kes loodavad sel sajandil teenida aktsiatelt 10% aastas - eeldades, et 2% sellest tuleb dividendidena ja 8% hinnatõusuna - prognoosivad sellega, et Dow tõuseb 2100. aastaks 24 000 000 punktini. Kui su nõustaja räägib sulle aktsiate kahekohalisest tootlusest, seleta talle seda matemaatikat - mitte et ta ennast sellest segada laseks. Tundub, et paljud abistajad (finantsnõustajad) põlvnevad otseselt Alice Imedemaa kuningannast, kes ütles: "Jaa, mõnikord õnnestus mul enne hommikusööki uskuda koguni kuut võimatut asja." Olge ettevaatlikud libekeelsete abistajate suhtes, kes täidavad teie pea fantaasiatega, täites samas enda taskud tasudega.\nAktsia- ja võlakirjahindade lühiajalised prognoosid on kasutud. Prognoosid võivad öelda palju prognoosija kohta, kuid need ei ütle mitte midagi tuleviku kohta.\nBuffetti neli põhilist kriteeriumit investeeringute valimisel:\nosta selliste ettevõtete aktsiaid, mille ärist sa aru saad;\nettevõttel peavad olema soodsad pikaajalised väljavaated;\nettevõtet juhivad ausad ja kompetentsed inimesed;\naktsiad on saadaval väga soodsa hinnaga.\nInvesteeri ettevõtetesse, mis tegutsevad soodsa tulevikuväljavaatega alal ehk tegevusalal, kus valitseb "taganttuul" mitte "vastutuul".\nInvesteeri vähestesse ettevõtetesse. Buffett väldib väikeste positsioonide ostmist paljudes erinevates firmades. Kui sa usud ettevõtte atraktiivsusesse, siis osta korralik kogus.\nHäid ja suuri võimalusi esineb harva. Kui sajab kulda, siis haara ämber mitte sõrmkübar.\nKaugelt kõige paremad ettevõtted omaniku jaoks on need, mis teenivad kõrget tootlust kapitalilt ja vajavad kasvamiseks vähe lisainvesteeringuid.\nKogemused ütlevad, et "turnaround'i" sooritamine ehk suurtest raskustest väljatulek õnnestub ettevõtetel harva. Parem on paigutada raha heasse ettevõttesse, mis on ostetud normaalse hinnaga kui kehva ettevõttesse, mis on saadud ülisoodsa hinnaga.\nPaljud ettevõtted mõõdavad oma "rekordtulemusi" ühe aktsia kohta teenitud kasumi põhjal (earning per share - EPS). Seda numbrit pole aga mõtet jälgida. Juhtkonna edukust näitab palju paremini omakapitali tootlus (return on equity - ROE). Kuna ettevõtete omakapital üldiselt pidevalt kasvab (nt jaotamata kasumi tõttu), siis ei ole ka näiteks "rekordilises" EPS'is midagi suurepärast olukorras, kus omakapital kasvas 10%, EPS aga 5%.\nEttevõtted saavad endale üldiselt sellised aktsionärid, nagu nad ise soovivad ja väärivad. Kui ettevõte keskendub oma mõtlemises ja kommunikatsioonis lühiajalistele tulemustele ning aktsia väärtuse lühiajalise käekäigule, siis teevad seda ka aktsionärid. Kui ettevõte kohtleb investoreid küüniliselt, siis suure tõenäosusega vastavad investorid samaga.\nBuffettile on arusaamatu, miks ettevõtete juhid soovivad, et nende firmade aktsiatega börsil aktiivselt kaubeldaks. Sellega ütleb juhtkond, et nad soovivad, et paljud olemasolevad kliendid loobuksid neist ja asenduksid uutega - ei ole võimalik (mõne erandiga) saada palju uusi omanikke loobumata paljudest vanadest.\nEnamik ettevõte ülevõtmisi sooritatakse ebasoodsa hinnaga. Buffett ostaks suurepärasest ettevõttest pigem 10% hinnaga X kui 100% hinnaga 2X. Enamus ettevõtete juhtkondi eelistab aga just teist varianti. Põhjuseid toob Buffett kolm: liidrid naudivad tegevust ja väljakutseid; enamus organisatsioone hindab oma edukust ja võrdleb ennast teistega pigem käibe kui kasumi suuruse järgi; paljud juhid on liiga enesekindlad ja arvavad et "nende suudlus teeb kärnkonnast printsi".\nLaenamisest. Kahtlemata on mõned inimesed saanud laenatud raha kasutades väga rikkaks. Samas on see olnud ka viis, kuidas jääda väga vaeseks. Kui võimendus töötab, siis see võimendab su võite. Su naine arvab, et sa oled tark ja su naabrid on kadedad. Kuid võimendus tekitab sõltuvust. Väga vähesed inimesed, kes on korra selle imedest kasu teeninud, tõmbuvad tagasi konservatiivsema suuna poole. Nagu me kõik kolmandas klassis õppisime - ja mõned õppisid uuesti 2008. aastal - iga positiivsete numbrite jada, ükskõik kui muljetavaldavate numbritega on tegemist, haihtub, kui korrutada see üheainsa nulliga. Ajalugu näitab, et võimendus toodab liiga tihti nulle, isegi kui seda kasutavad väga targad inimesed.\nSuure laenukoormusega ettevõtetele on laen nagu hapnik. Kui seda on palju, siis selle olemasolu ei märgata. Kui seda aga ei ole, siis on see kõik, mida märgatakse.\nTõeliselt suurepärasel äril peab olema püsiv "kaitsekraav", mis kaitseb investeeritud kapitalilt teenitavat suurepärast tootlust. Kapitalismi dünaamika tagab selle, et konkurendid üritavad korduvalt rünnata igat "ärikindlust", mis teenib suurt tulu. Seetõttu on muljetavaldav barjäär nagu näiteks madalad kulud (GEICO, Costco) või tugev ülemaailmne kaubamärk (Coca-Cola, Gillette, American Express) ülioluline pikaajalise edu jaoks. Et Buffett soovib, et "kaitsekraav" oleks püsiv, siis see välistab investeerimise tegevusaladele, mida iseloomustab kiire ja pidev muutumine. "Kaitsekraav", mida peab pidevalt uuesti ehitama, ei ole mingil hetkel enam mingi kaitsekraav. Samuti välistab see firmad, mille edu sõltub suurepärasest juhist. Suurepärane juht on tugev pluss, aga kui firma vajab superstaari, et toota ülihäid tulemusi, siis ei saa seda äri ennast pidada väga heaks.\nÜks vana mõttetera: kui keegi, kellel on kogemus, pakub tehingut kellelegi, kellel on raha, siis liiga tihti lõpeb see nii, et see, kellel oli raha, saab kogemuse ja see, kellel oli kogemus, saab raha.\nÜhe-aastaseid tootlusenumbreid ei maksa võtta väga tõsiselt. Miks peaks planeedi poolt päikesele tiiru peale tegemise aeg olema täpselt sünkroonis ajaga, mille jooksul äriotsused ära tasuvad? Buffett soovitab äriedu hindamisel vaadata vähemalt viieaastast perioodi. Punane tuluke peaks põlema minema siis, kui viie aasta keskmine tootlus jääb oluliselt alla Ameerika tööstuse keskmisele omakapitali tootlusele sel perioodil.\nBuffett enda kohta: võite kihla vedada, et ma teen ka tulevikus vigu.\nÜks küsimus, mida Buffett ettevõtet hinnates endalt alati küsib: eeldades, et mul oleks piisavalt kapitali ja oskuslikku tööjõudu, siis kuidas mulle meeldiks selle ettevõttega konkureerida.\nEttevõte peaks iga jaotamata jäetud kasumidollari kohta kasvatama ettevõtte turuväärtust vähemalt ühe dollari võrra. Kui jaotamata jäetav kasum toob kaasa väiksema kasvu ettevõtte turuväärtuses, siis ei investeeri ettevõtte juhtkond raha efektiivselt ja peaks pigem kasumi dividendidena aktsionäridele välja maksma.\nValem kõigi finantskasu eesmärgil ostetavate varade hindamiseks on püsinud muutumatuna alates selle sõnastamisest ühe väga targa mehe poolt 600 aastat e.Kr. See oraakel oli Aisopos, kes ütles, et "parem üks lind käes kui kaks põõsas". Seda põhimõtet rakendades on vaja vastata ainult kolmele küsimusele. Kui kindel sa oled, et põõsas on tõesti linnud? Millal nad põõsast välja tulevad ja kui palju neid on? Mis on riskivaba intressimäär? Kui sa oskad vastata neile kolmele küsimusele, siis sa tead põõsa maksimumväärtust ja mitu lindu maksimaalselt võiks põõsa eest pakkuda. Ärge muidugi mõelge sõna-sõnalt lindudest. Mõelge dollaritest.\nKui Buffett loeb ettevõtete aruandeid, siis ei huvita teda pildid personalist, tehastest või toodetest. Viited EBITDA-le tekitavad temas hirmujudinaid - kas juhtkond arvab, et kapitalikulude eest maksavad hambahaljad? Ta on väga kahtlustav raamatupidamismeetodite suhtes, mis on ebamäärased või segased, kuna see tähendab liiga tihti, et juhtkond üritab midagi varjata. Ja ta ei taha lugeda teateid, mida avalike suhete osakond või konsultant on väljastanud. Ta tahab lugeda hoopis seda, kuidas ettevõtte juht kirjeldab oma sõnadega ettevõttes toimuvat.\nJuhised, mida Buffett annab tema poolt omatavate ettevõtete juhtidele: juhi ettevõtet nagu 1) see kuuluks 100% sinule 2) see oleks praegu ja tulevikus sinu ja su perekonna ainus vara ning 3) sa ei saaks seda ettevõtet müüa või teise ettevõttega ühendada vähemalt ühe sajandi jooksul. Lisaks ütleb Buffett kõigi oma ettevõtete juhtidele, et need ei laseks oma otsuseid vähimalgi määral mõjutada raamatupidamiskaalutlustest.\nBuffett sellest, et nende investeeringute portfell pole ajas palju muutunud: me teeme rohkem raha norsates kui aktiivsed olles. Buffett peab mitteaktiivsust intelligentseks käitumiseks. Ei Buffett ega tema ettevõtete juhid ei hakkaks palavikuliselt müüma oma väga kasumlikke tütarettevõtetteid, sest prognoositakse Föderaalreservi intressimäära väikest muutust või kuna mõni Wall Streeti arvamusavaldaja muutis oma arvamust turust. Miks siis peaks teistmoodi käituma nende suurepäraste ettevõtete osalustega, kus Berkshire'il on vähemusosalus? Avalikesse ettevõtetesse investeerimine ei erine kuigi palju tütarettevõtete ostmise kunstist. Mõlemal juhul sa tahad osta mõistliku hinnaga\nsuurepäraste väljavaadete ning võimeka ja ausa juhtkonnaga äri. Pärast seda pead sa ainult jälgima, kas need omadused on säilinud.\nBuffett eelistab ärisid ja tööstuseid, mida tõenäoliselt ei oota ees suured muutused. Põhjus selleks on lihtne: Buffett otsib ärisid, mille puhul ta usub, et peaaegu täiesti kindlalt on ettevõttel tohutu konkurentsieelis veel ka kümne või kahekümne aasta pärast. Kiiresti muutuv tööstusharu võib pakkuda suurte võitude võimalust, kuid see välistab kindluse, mida Buffett soovib. Kodanikuna Buffett tervitab muutusi: uued tooted, innovatiivsed protsessid jmt toovad kaasa elustandardi kasvu ja see on kahtlemata hea. Aga investorina on tema suhtumine kiiresti muutvatesse äridesse sarnane tema suhtumisega kosmose vallutamisse: ta kiidab ettevõtmise heaks, aga eelistaks seda sõitu ise mitte kaasa teha.\nOn tõsine probleem, kui suurepärase ettevõtte juhtkond kaldub teest kõrvale, jätab oma suurepärase põhiäri hooletusse, ostes teisi enam-vähem toimivaid või veel halvemaid ärisid. Kui see juhtub, põhjustab see investoritele üldiselt pikaajalisi kannatusi. Selline asi juhtus näiteks aastaid tagasi Coca-Colas ja Gillette'is. (Kas te usuksite, et mõni aastakümme tagasi tegeles Coke krevettide kasvatamisega ning Gillette naftaotsingutega?)\nEnamiku investorite - nii era- kui institutsionaalsete - jaoks on parim viis aktsiaid omada läbi indeksifondi, millel on minimaalsed tasud. Need, kes järgivad seda teed, tagavad endale enamikust investeerimisprofessionaalidest paremad netotulemused (pärast tasusid ja kulusid). Kui sa aga otsustad siiski luua oma portfelli, tasub meeles pidada paari asja. Intelligentne investeerimine ei ole keeruline, kuigi see ei tähenda kaugeltki, et see oleks lihtne. Investor peab oskama valitud ärisid õigesti hinnata. Pane tähele sõna "valitud": sa ei pea olema ekspert iga ettevõtte osas või isegi paljude osas. Sa pead ainult oskama hinnata ettevõtteid oma kopetentsuse piires. Nende piiride ulatus ei ole kuigi tähtis; nende piiride teadmine on aga eluliselt tähtis. Investeerimiseks ei pea sa aru saama beetast, efektiivsetest turgudest, moodsast portfelliteooriast, optsioonide hindamisest või tärkavatest turgudest. On tegelikult isegi parem, kui sa nendest asjadest midagi ei tea. Buffetti arvates piisab investeerimist õppivatele tudengitele ainult kahest kursusest: "Kuidas hinnata ettevõtet" ning "Kuidas mõelda turuhindadest". Sinu kui investori eesmärk peaks olema lihtsalt osta ratsionaalse hinna eest osalus lihtsasti arusaadavast ärist, mis teenib peaaegu kindlalt viie, kümne või kahekümne aasta pärast oluliselt rohkem kasumit kui täna. Aja jooksul sa leiad ainult väga vähe ettevõtteid, mis neile põhimõtetele vastavad - nii et kui sa mõne sellise leiad, siis osta korralik kogus aktsiaid. Sa pead seisma ka vastu kiusatusele nendest põhimõtetest kõrvale kalduda: kui sa ei ole valmis omama aktsiat kümme aastat, siis ära isegi mõtle selle ostmisele kümneks minutiks.\nPostitas lihtsad.rahaasjad at 17:00 1 kommentaar(i) Viited sellele postitusele\nLabels: buffett, investeerimine\nRaamat: The Snowball: Warren Buffett and the Business of Life\nLõpetasin just raamatu Warren Buffetti elust. Tegemist on ainsa nö ametliku elulooga ehk raamatuga, mille autorile on Buffett andnud spetsiaalselt raamatu jaoks intervjuusid ja rääkinud oma elust. Kõik ülejäänud Buffetti elu ja tegevust kajastavad raamatud on kirjutatud ilma Buffetti enda heakskiidu ja osalemiseta.\nBuffettist loodud pilt on selline, et ta on kogu elu olnud täielikult pühendunud väga heade investeeringute otsimisele ja raha tegemisele. Kõik muu on selle ees taandunud. Näiteks jääb raamatust mulje, et ta ei olnud mingi musterisa - laste kasvatamine jäi ikka naise õlule, kuna Buffetti prioriteet oli investeerida ja kasvatada varandust.\nRaamatust tuleb minu arust välja, et Buffett on seda tüüpi inimene, kes igal juhul on elus edukas. Ta oli juba lapsena hullult ettevõtlik. Mõtles kogu aeg sellele, kust teenida raha. Väikse poisina ajalehti laiali vedades teenis juba rohkem kui tema kooliõpetajad. 13-aastaselt esitas oma esimese tuludeklaratsiooni. Ajas mingit pinballi masinate äri ja midakõike, kust oli lootust raha teenida. Juba koolipoisina huvitus aktsiatest.\nSarnaselt mõne teise ülirikkaks saanud inimesega on ka Buffett olnud kogu elu ülisäästlik või siis suur kooner (kuidas keegi suhtub). Buffett ei ole kunagi tahtnud ühegi asja eest välja käia rohkem raha kui hädapärast vajalik. Kui naine Buffettilt raha küsis, siis mõnetuhande dollarilise väljamineku puhul Buffett alati ahastas, et kui ta selle raha investeeriks, teeks ta sellest praegu kulutatud mõnest tuhandest paarikümne aastaga mitusada tuhat. Ka nüüd, kus tema varade maht ulatub kümnetesse miljarditesse dollaritesse, on ta ikka väga rõõmus, kui õnnestub mingil üritusel saada endale tasuta golfisärk.\nVeel üks huvitav detail on Buffetti söömisharjumused. Need on ülimalt lihtsad. Mitmes kohas on kirjeldatud, kuidas ta on hätta jäänud pidulikel õhtusöökidel, kus a la 7-käigulisest einest on kõik ettepandud taldrikutäied toitu temast puutumata jäänud. Tema tahaks ikka pepsit (hilisemas eas coca-colat, kuna ta on selle firma suuraktsionär) ja hamburgerit või lihtsat lihatükki. Juurvilju ta keeldub söömast. Aasia toidust või muust eksootilisest kraamist rääkimata.\nÜks Buffetti oluline iseloomuomadus on ausus. Buffett peab oma mainet ülioluliseks. Ta on tihti öelnud, et maine ülesehitamisele kulub 20 aastat, aga selle hävitamiseks piisab viiest minutist. Tema lihtsuse ja aususe näide näiteks ajast, kui tema väärtpaberipositsioonid ja -tehingud sattusid USA väärtpaberijärelvalve uurimise alla. Buffett läks uurijatega kohtuma üksi, kaks kätt taskus ja rääkis austalt kõik ära, täpselt nii nagu oli (midagi varjata muidugi polnudki). Aga selline käitumine on üliharuldane - taolistele kohtumistele minnakse üldiselt ikkagi advokaatide armeega.\nTeine ja üks keerulisemaid hetki Buffetti elus oli aeg, mil ta oli sunnitud asuma investeerimispanga Salomon Brothersi ajutiseks juhiks. Nimelt oli Buffett ostnud Salomoni eelisaktsiaid (firma juhi ettepanekul, kes soovis, et Buffett päästaks Salomoni vaenulike ülevõtjate käest). Salomon aga sattus skandaali, kui selgus, et üks panga võlakirjakaupleja oli USA valitsuse võlakirjade oksjonil esitanud valepakkumisi, et saada Salomonile rohkem võlakirju, kui reeglid ette nägid. Kui juhtkond sellest teada sai, siis ei tegutsetud kuigi otsutavalt - võimudele probleemidest teada ei antud, kauplejat ei vallandatud. Kui aga asi avalikuks tuli, ähvardas valitsus, et Salomonilt võetakse õigus valitsusega tehinguid teha. Õigus jäi alles tänu Buffetti siirale palumisele, et valitsus seda ei teeks, kuna sisuliselt oleks see otsus tähendanud Salomoni pankrotti. Buffett nõustus asuma panga ajutiseks juhiks ja lõi seal korra majja, üritades ellu viia aususe ja läbipaistvuse poliitikat. USA Kongressi ees Salomoni skandaali kohta tunnistusi andes ütles ta, et tema sõnum töötajatele on, et kui keegi teenib pangale kahjumit, on ta mõistev; aga kui keegi kaotab pangale tükikese selle mainest, siis on ta halastamatu.\nBuffett on alati olnud meister leidmaks suurepäraseid firmasid, et nende aktsiaid siis soodsa hinnaga kokku osta. Samuti on tähelepanuväärne tema sisemine veendumus oma otsuste paikapidavuse kohta. Teda ei heiduta see, kui turg tema ostetud aktsiaid alla müüb. Vastupidi, see on Buffetti jaoks suurepärane võimalus osta häid aktsiaid odavalt juurde. Selliseid oskusi ja veendumust oma otsuste õigsusesse ning kannatust ära oodata, kuni ka teised tunnistavad sinu otsuste õigsust, valdaval osal investoritest ei ole. Näiteks oli üks raskemaid perioode Buffetti elus 90-ndate lõpu tehnoloogiamulli aeg, kus Buffettit avalikult mõnitati, et ta on ajast maha jäänud ja on oma oskused kaotanud - kõik panid raha tehnoloogiaaktsiatesse, mis rallisid, samas kui Buffett investeeris ikka nö vana maailma ettevõtetesse ning Berkshire Hathaway aktsia kukkus kivina. Ometi pidas Buffett selle aja vastu ja lõpuks selgus, et ikkagi temal oli õigus.\nSamas on Buffett teinud ka vigu. Oma suurimaks veaks peab ta Berkshire Hathaway ostmist (millest tänaseks on saanud valdusfirma, mille kaudu Buffett oma varasid haldab). Algselt oli tegemist tekstiilitööstusega, mille aktsiaid Buffett ostis ajal, mil aktsia turuväärtus oli madalam ettevõtte varade väärtusest (see oli ka tema algne investeerimisstiil, mille ta õppis legendaarselt investorilt Ben Grahamilt - osta nö "sigarikonisid" ehk ettevõtteid, millel ei pruugi olla hiilgav tulevik, aga mille turuväärtus on allpool ettevõtte varade väärtust ja vähemalt paar "mahvi" veel järel). Buffettil ei olnud mingit kavatsust neid aktsiaid pikalt hoida. Tekstiilitööstus oli äri, mis nõudis edasiarenemiseks tohutuid investeeringuid, samas kui marginaalid olid ülimadalad. Buffett lootis lihtsalt teenida kiire tulu. Aktsiate müümiseks tegi ta kokkuleppe firma juhiga - suuliselt lepiti kokku, et Buffett müüb talle aktsiad 11.5 dollariga aktsia kohta. Aga kui laekus ametlik ostupakkumine, siis oli pakkumishinnaks märgitud 11.375 dollarit ehk 0.125 dollarit algsest kokkuleppest vähem. Ja selle peale sai Buffett vihaseks - ta oli küll ise inimene, kes kauples alati "viimse veretilgani", et maksta ostetavate aktsiate eest nii vähe kui võimalik, aga endale ta "kotti pähe tõmmata" ei lase.\nKuigi rahaliselt oli vahe tühine ja ettevõttes Buffett potentsiaali ei näinud, siis põhimõtte pärast otsustas Buffett hoopis ise Berkshire'i aktsiaid kokku ostma asuda. Nii saigi temast sureva tekstiilitööstuse omanik. Ja kuna Buffetti üks kandvaid iseloomuomadusi on see, et ta ei armasta konflikte ja ta tahab endast head muljet jätta, siis hoidis ta tekstiilitööstust veel aastakümneid töös, kuigi see tuli vaevalt ots-otsaga kokku. Tal lihtsalt ei olnud südant suurt hulka töötajaid vallandada (kellest paljud olid väheste oskustega suht vanad inimesed, kellel seega väga raske uut tööd leida). Buffett ise ütles, et kuni tööstus toob kasvõi minimaalset tulu (ehk et kuni ei tooda kahjumit), ei ole ta valmis lihtsalt oma varadele mõne protsendi võrra parema tootluse saamiseks põhjustama tuhandetele Berkshire töötajatele suuri kannatusi. Uusi investeeringuid tööstusesse tegemast ta siiski keeldus. Kokkuvõttes nimetas ta Berkshire ostu oma elu halvimaks investeeringuks - ta ise hindab, et ilma selle ostuta oleks tema varanduse väärtus tänaseks mitmeid kordi suurem kui see on. "Oleks olnud parem, kui ma poleks Berkshire Hathawayst kunagi midagi kuulnud," ütles ta.\nBuffetti üks geniaalsemaid ideid oli aga kindlustusfirmade ostmine. Ja mitte lihtsalt kindlustusfirmade, vaid suurepäraste kindlustusfirmade. Buffett taipas, et kui kindlustusfirma tegutseb hästi ja teenib jooksvalt kasumit ehk igal jooksval aastal kindlustuspreemiad katavad väljamakstavad kindlustuskahjud (kindlustusfirmasid, kes seda püsivalt suudavad, on väga vähe), siis ei pea kindlustusfirma kunagi minema aegade jooksul kogutud reservide kallale. Ja kindlustusfirmade reservide (mida Buffett nimetab 'float'iks) investeerimine annab Buffettile võimaluse kasutada sisuliselt võimendust Berkshire Hathaway varade tootluse suurendamiseks. Ning kuna tema kindlustusfirmad on jooksvalt kasumis, tuleb see võimendus erinevalt tavalisest laenust kätte täiesti tasuta. Erinevalt tavalisest laenust ei ole ka ohtu, et investeeringute väärtuse languse tõttu vm. põhjustel hakataks laenu kiirkorras ebasobival hetkel tagasi nõudma.\nBuffett erineb enamikest inimestest ka selles osas, et ta ei investeeri selleks, et oma elustiili parandada ja suuri rikkusi kunagi ära kulutada (Berkshire Hathaway ei ole kogu selle aja jooksul, mil Buffett seda omanud on, maksnud sentigi dividende). Kui ta juba rikkaks sai, siis oli tal kogu aeg mõte, et ta investeerib nii hästi kui oskab, teenib nii suurt tulu kui saab, ja lõpuks annab kogutud varanduse heategevuseks. Ka oma lastele ei ole ta kunagi plaaninud jätta suurt pärandust. Tema hinnangul on inimesed, kes elatuvad saadud pärandist võrreldavad nendega, kes elatuvad riiklikust abirahast. Sisulist vahet ei ole. Ta ise ütles, et jätab lastele piisavalt, et nad tunneksid, et kõik on võimalik, aga mitte niipalju, et neil võiks tekkida tahtmine mitte midagi teha. Buffett keeldus näiteks rahaliselt aitamast ka oma õde, kui see 1987. aasta börsikrahhi käigus kogu oma varanduse kaotas ja lisaks veel sügavalt võlgu jäi. Buffett oli valmis andma vaid nõuandeid. Viimastel aastatel on Buffett siiski muutunud rahajagamise osas lahkemaks ja on hakanud ka nüüd juba oma täiseas lastele mõningaid miljoneid kinkima.\nPaljudel inimestel on Buffetti kohta küsimus, et kas tavalisel inimesel on võimalik tema sooritusi korrata. Ehk saada aktsiatesse investeerides rikkaks. Ma arvan, et nii ja naa. Kui sooviks on saada maailma rikkaimaks inimeseks nagu Buffett, siis see on ülimalt keeruline, et mitte öelda võimatu. Buffetti jaoks on investeerimine tema elu kõige suurem kirg ning ta on tõesti 100 ja rohkem protsenti oma elust pühendanud sellele alale, loobudes paljust muust, mida elul pakkuda on. Ta on kahtlemata ka üliandekas, omades suurepärast ärivaistu. Teisest küljest on ta teinud palju halbu investeeringuid, mis tähendab, et edu saavutamiseks ei pea olema täiuslik niikaua, kuni häid rahapaigutusi on rohkem kui tehtud vigu ning vigadest ka õpitakse. Ma arvan, et inimestel, kes on investeerimisest huvitatud ja valmis sellesse aega panustama, on võimalik saavutada ka väga häid tulemusi. Sa ei saa tõenäoliselt miljardäriks, aga ega ka mõne miljoniline varandus mööda külgi maha ei jookse.\nKuigi tegemist on väga pika raamatuga, minnes kohati liigsetesse detailidesse (nagu ilmselt ka see blogipostitus...), siis minule raamat meeldis. See annab väga hea ülevaate Buffetti elust ja tema tegutsemisstiilist.\nPostitas lihtsad.rahaasjad at 12:55 0 kommentaar(i) Viited sellele postitusele\nIsiklike finantside juhtimise teema viimisest massideni\nAndres Arrak on kirjutanud artikli rahaasjade ajamise teemal.See artikkel tekitas ühe mõtte:) Mitte sisu kohta, see on täiesti OK. On väga hea, et selliseid artikleid kirjutatakse ning et säästmisest ja mõistlikust rahakasutamisest ja planeerimisest jmt räägitakse. Võiks veel palju rohkem rääkida ja kirjutada.\nAga tekkinud mõte on selles, et selliseid artikleid loevad ma arvan vähemalt 95% ulatuses inimesed, kellel seda tegelikult väga lugeda ei ole vaja. Ja need inimesed, kellel seda tegelikult lugeda oleks vaja, ei satu kunagi sellele artiklile. Või kui satuvadki, siis liiguvad kohe edasi järgmise loo juurde, sest esiteks ei jaksa nad tõenäoliselt nii pikka lugu läbi lugeda ja teiseks ei tunne nad sellest loost ilmselt ennast ka eriti puudutatuna.\nSeega põhiküsimus on, et kuidas viia sellised tekstid ka inimesteni, kes seda tegelikult vajavad. Inimesteni, kes võtavad tarbimislaenu, kes ei säästa, kes ei pea säästmist oluliseks jne. Ega ma ei tea ka lahendust sellele.\nVõibolla aitab natuke kaasa uus raamat Finantsaabits, mis vist on suunatud peamiselt kooliõpilastele (kuigi seal olevad teadmised ei jookseks mööda külgi maha mitte kelleltki). Aga võibolla ongi nii, et tänased täiskasvanud on juba kaotatud seltskond - nende arvamusi säästmisest ja oma finantside planeerimisest enam väga olulisel määral ei muuda. Ning noortele siis loodetavasti hakatakse neist teemadest rääkima juba koolis ja nendest saab tulevikus väheke ratsionaalsem ja ettemõtlevam seltskond, kui on nende vanemad. See muidugi tähendab, et läheb veel vähemalt 20-30 aastat, et ühiskond tervikuna nende teemade üle rohkem mõtlema hakkaks.\nPostitas lihtsad.rahaasjad at 17:24 1 kommentaar(i) Viited sellele postitusele\nLabels: muu, säästmine\nRaamat: The Snowball: Warren Buffett and the Busin...\nIsiklike finantside juhtimise teema viimisest mass...


Kalev/Cramo nauditav peavalu - mehi on liiga paljugi - Korvpall - Postimees Sport: Värsked spordiuudised Eestist ja välismaalt\nKalev/Cramo nauditav peavalu - mehi on liiga paljugi\n15. september 2017, 9:43\nKristjan Kanguriga tuli Kalev/Cramosse (tagasi) ka ohtralt suurte mängude kogemusi. FOTO: Mihkel Maripuu\nValitsev Eesti korvpallimeister BC Kalev / Cramo on mullusest keerulisest hooajast teinud omad järeldused ning tänavu meeskonna komplekteerimisel võimalike lahkujate ja vigastustega arvestanud. «Mitmel positsioonil on mitu võrdset meest, et vältida olukorda, nagu eelmisel hooajal avastasime, et algul oli kõik justkui hästi ja siis oli järsku seitse meest trennis,» selgitab meeskonna peatreener Alar Varrak.\nKoduse klubikorvpallihooaja avapauk on ukse ees – juba teisipäeval ootab Kalev/Cramot Meistrite liiga esimeses kvalifikatsiooniringis võõrsil lahing Makedoonia klubiga Karpoši Sokoli. Pikk koondisesuvi ja pisivigastused tähendasid, et enne tähtsaid mänge sai Cramo täiskoosseisuga pidada vaid ühe treeningkohtumise – meeskonna uues kodusaalis, Kalevi spordihallis, alistati eile Eesti mullune hõbedameeskond Rapla 79:50.\n«Võrreldes eelmise hooajaga, kui tegime kaks päeva trenni ja läksime juba Balti liiga karikat mängima, on praegu seis ikka palju parem. Oleme saanud kaitses päris palju asju läbi võtta ja nii mõnegi liikumise selgeks õppida,» kiidab Varrak, et ettevalmistus on korralik. Suurimad probleemid ongi mõned üksikud vigastused – kui Kristjan Kangur ja Branko Mirkovic said eile juba platsile, siis Lätis toimunud treeningturniiril hüppeliigesele viga teinud Gregor Arbet jäi pingipoisiks. «Vaatame, mis temaga saab. Ma arvan, et ta tuleb meeskonnaga kaasa, aga kui ta nädalavahetusel sajaprotsendiliselt treenida ei saa, siis mänguaega on talle raske leida,» selgitas Varrak. «Isegi kui üks-kaks meest välja kukuvad, ei tohiks see meid väga palju haavata. Pingil on pikkust.»


Haigustekitaja - leiti 208 faili - Annaabi.ee\nOtsingule "haigustekitaja" leiti 208 faili\nhaigustekitaja on Varizella zoster virus (VZV) Herpesviridae perekonnast Tegemist on kõrge kontagioossusega piiskinfektsiooniga, samuti on ohtlik kokkupuude villide eritisega. Esmane infektsioon esineb sagedamini varases lapseeas.\nSelle pärast tekivadki põletikud tavaliselt nahal. Nt hävitab mao happeline keskkond organismi toiduga sisenenud võõrorganismid (normaalse mao talitluse korral). Lümfotsüüte on väga erinevaid (granulotsüüdid, agranulotsüüdid jne) ning neil on erinevad ülesanded, kuigi põhimõte on sama- hävitada haigustekitaja . Valgevereliblede reaktsioone haigustekitajatele nim immuunvastuseks. Valgeverelibled küpsevad üldiselt tüümuses. Eristatakse omandatud ja kaasasündinud immuunsust. Kaasasündinud immuunvastuse omadused on: see käivitub kiiresti, hävitab suurema osa haigustekitajast, tunneb haigustekitajat põhitüübi järgi (nt bakter, viirus, algloom või seen) kuid mitte spetsiifiliselt ning kaasasündinud immuunsusel puudub mälu. Omanda...\nMillised süsteemid tagavad kehas vastupanu haigustekitajatele ? -terve nahk ja limaskest takistavad patogeenide sissetungi. -kui haigustekitaja on kehas hakkavad tööle õgirakud ja valged verelibled. -vajadusel hakkavas lümfotsüüdid tootma antikehi. -kunstlik kaitse, melle puhul kasutame antibiootikume (bakterid, seened) ja vaktsiine (viirused). 2.Iseloomusta makrotoitaineid. Miks? Kust? Palju peaks tarbima? Need on valgud, süsivesikud, rasvad ja vesi (toitained mida inimene...\nKuidas on kopsupõletik mõjutanud ajalugu\nKuidas on kopsupõletik mõjutanud ajalugu Haigus Kopsupõletik on kopsukoe põletik ja kahjustab kopsude alveoole. Selle sagedasemaks põhjuseks on infektsioon. Haiguse sümptomiteks on tavaliselt köha, rinnas valu, palavik, rögaeritus ja hingamisraskused. Äge kopsupõletik kestab tavaliselt 3-4 nädalat. Seda esineb enim väikelastel ja vanurite, noored ja täiskasvanud on haiguse rav...\nMillised süsteemid tagavad kehas vastupanu haigustekitajatele ? -terve nahk ja limaskest takistavad patogeenide sissetungi. -kui haigustekitaja on kehas hakkavad tööle õgirakud ja valged verelibled. -vajadusel hakkavas lümfotsüüdid tootma antikehi. -kunstlik kaitse, melle puhul kasutame antibiootikume (bakterid, seened) ja vaktsiine (viirus...\nlues *gonorra e. tripper *trihhomanoos *klamdioos *genitaalherpes -suguliselteel lekanduvad haigused- *AIDS (HIV) *hepatiit (B; C; D; E; F) SFILIS tekitaja: spiraalitaoline mikroorganism-kahkjas spiroheet peiteperiood: 1ndal-3kuud 1kuu-2aastat 3-4aastataastakmneid tunnused: vike tihke slm, mis tekib kohal, kust haigustekitaja organismi tungis. Slm haavandub, ~ndal hiljem suurenevad lhedal a0suvad lmfislmed. vrske teine sfilis avaldub ulatusliku lbena nii nahal kui ka limaskestadel. Lve vib esineda roosade laikude, punakate slmede vi mdaste villidena. Vib-olla palavik, peavalu, valud lihastes ja liigestes. kolmanda sfilise puhul esinevad muutused peamiselt nahal ja limaskestadel. Piirdunud alal tekivad gummad, vivad haavanduda, levida luudele, p...\nMononukleoos Seletus · Mononukleoos on Epstein-Barr viiruse poolt põhjustatud süljega leviv nakkushaigus, millele on iseloomulik halb enesetunne, palavik, kurguvalu ja kaela-, kukla- ning kaenlaaluste lümfisõlmede suurenemine. · Ülevaade Mononukleoos põetakse sageli läbi juba lapseeas. Väikelastel kulgeb nakkus enamasti sümptomiteta, kuid noortel ja...\na klass Tartu 2008 Sisukord: Kes on puugid? Ja kus nad elavad? Kuidas nad saaki varitsevad? Missuguseid haigusi puugid levitavad? Kuidas puuk hammustab? Kuidas vältida haigestumist? PUUGID Kes on puugid? Ja kus nad elavad? Puugid kuuluvad ämblikulaadsete hulka ning on seetõttu sugulased ämblike ja sko...


Kliimadirektoraadi juht: valitsused on kohustused täitmata jätnud - Välismajandus - Majandus\nKliimadirektoraadi juht: valitsused on kohustused täitmata jätnud\n20. jaanuar 2011, 16:18\nEuroopa Komisjoni kliimadirektoraadi juhi Jos Delbeke sõnul näitab saastekvootide kadumine, et valitsused ei ole süsteemide turvamisse suhtunud piisavalt tõsiselt.\n«Liikmesriikide hooletus jätab mind sõnatuks. Oleme käinud erinevate riikide uste taga ja ohust rääkinud. Paistab, et umbes pooled neist ei ole meie sõnumit tõsiselt võtnud,» vahendab Delbeke sõnu EurActiv.com.\n«Eeloleval nädalal on turg suletud. Küsime kõikidelt liikmesriikidelt ükshaaval, mida nad on teinud, et ennast varguste eest kaitsta,» ütles ta. Euroopa Komisjon peatas kauplemise heitmekvootidega pärast seda, kui Tšehhi registrist varastati umbes seitsme miljoni euro väärtuses kauplemise süsteemiühikuid. Igapäevane kauplemine heitmekvootidega on peatatud kuni 26. jaanuarini.\nDelbeke sõnas, et tema meeskond töötab järgmisel nädalal süsteemi parandamise kallal. 2013. aastal võtab Euroopa Liit kasutusele turvalisema tsentraliseeritud registri, mis pakub ühtlasi ka paremat turuülevaadet.\nEuroopa heitmekvootide kauplemisregistrid on olnud kõrgendatud tähelepanu all alates novembrist kui Rumeenia registrist läks kaduma 1,6 miljonit kauplemisühikut.\nAruteluta tehtud otsus valmistab muret (1) Loe artiklit\nVÄLISBLOGI ⟩ Ametnik: Suurbritannias ei pruugi elu normaliseeruda pool aastat (22) Loe artiklit\nEne-Margit Tiit: kuidas e-poest toit kätte saada? Loe artiklit\nAimar Altosaar: arstide kaitsel Loe artiklit\nSaaremaa Valsi juhataja: inimesi luku taha panna ei saa (1) Loe artiklit\nVÄLISBLOGI ⟩ Ametnik: Suurbritannias ei pruugi olukord normaliseeruda pool aastat (22) Loe artiklit


Kommentaarid: Suur osa depressioonitesti täitnutest mõlgutab enesetapumõtteid\nSuur osa depressioonitesti täitnutest mõlgutab enesetapumõtteid\nOhtuleht.ee, 13. märts 2018, 12:14\nloogikaviga/ 14. märts 2018, 00:43\nAntud testis on surmamõtted ja suitsiid kokku pandud. Need on kaks täiesti eri asja. Surmamõtted võivad olla põhjustatud ka sellest, et tabas terviserike. Tekib hetkeks hirm, et äkki on midagi tõsist ja mis siis saab. Ongi surmamõtted hetkelises kriisiolukorras.\nSuitsiidimõtted on siiski süstemaatilisemad. Põhjused pole nii üheselt mõistetavad.\nMina neid igatahes ühte küsimusse ei paneks.\n13. märts 2018, 18:33\ntuleb vähem mõtteid mõlgutada ja kohe tegutseda.küll pärast on aega peetrusega vestelda suitsiidi teemadel.\nenesetapja/ 13. märts 2018, 16:55\nKuigi palju katseid siit elust lahkuda on läinud aia taha, tarbin igapäevaselt endist viisi ohtralt gluteenivabu pagaritooteid, suhkruvaba koolat, lihavaba vorsti ja ajuvaba maksupoliitikat. Loodetavasti kunagi mõjub.\n13. märts 2018, 17:21\nSee on lihtsalt masohism, aga ei tapa.\nEino Taruk/ 13. märts 2018, 16:23\nKahe kuu pärast saate võib olla arsti juurde. Kui on ravikindlustus. Aga kui olete eluga eriti puntras, see tähendab ravikindlustust ei ole, siis ulatab riik sulle ehk nööri...;) Sest isegi kriisiabi elab annetuste peal.\nbeen there/ 13. märts 2018, 17:23\nKui selle järjekorra üle elad siis ei olnud asi väga kriitiline.\nto eino/ 13. märts 2018, 18:51\nÄra unistagi, tasuta ei anta Sulle midagi, ka nööri mitte...\nRiho Nahkor/ 13. märts 2018, 15:54\nDepressioonis inimesed on üldiselt täiesti normaalsed inimesed. Depressioon on haigus ja sellisel juhul oleks ka grippi põdev inimene ebanormalne. Antud test näitab, kui haige on meie ühiskond ja millistel savijalgadel see püsib. Kui test oleks välja toonud, et meil on väga terved inimesed, kas siis oleks kiidetud testi kui kõige paremini kooststud küsimustikku?\n13. märts 2018, 15:52\nEks see maailm ongi nii jubedaks läinud , et viimanegi eluisu kaob ära.\n13. märts 2018, 14:59\nnormaalne inimene ei lähegi ju depressioonitesti lahendama :DD\n13. märts 2018, 14:40\nMul näitas test, et ma olen mõlgutanud mõtteid teiste enesetapust. Mis oleks, kui mõni neist end üles pooks. Ühesõnaga tuju on küll hea, aga tõuseks märgatalt sellisel puhul.\nLõhkusin raske tööga selja ära ja nüüd olen töötu/ 13. märts 2018, 14:17\nMul on samad mõtted tekkinud.\narvamus/ 13. märts 2018, 14:08\nSee ongi Eesti tegelik reaalsus, külm, pime ja inimesed stressis...\nelumõtte otsinguil/ 13. märts 2018, 14:19\nolen olnud juba 15 aastat aga ei ole leidnud. tühi, kõle, vaene, õnnetu ja stessis eestimaa.\n13. märts 2018, 18:45\nProovi leida seda nii, et unustad elumõtte otsimise ära.\nTester/ 13. märts 2018, 12:40\nNo see test on ka paras debiilsus. Mingit skaalat praktiliselt ei olegi. Selle testi järgi saab normaalne olla ainult labiilne lillelaps kalamajast.\n13. märts 2018, 13:24\nSee ei olegi mingi tõsine depressioonitest.\nLugeja/ 13. märts 2018, 12:23\nDepressiooni põhjustab liiga mugav ja lodev elu.


Akrediteeritud registripidajaks saamine — Eesti Interneti SA\nRegistripidajaks saamise taotlus\nRegistrileping (jõustunud 25.05.18)\nRegistrilepingu lisa 2 "Tasud ja maksetingimused" (jõustunud 25.05.18)\nRegistrilepingu lisa 3 "Domeenireeglid" (jõustunud 25.05.18)\nRegistrilepingu lisa 4 "Isikuandmete töötlemise nõuded" (jõustunud 25.05.18)\nIsikuandmete töötlemise juhend registripidajatele\nDNSSEC Hea Tava registripidajatele\n.ee 'ELITE PARTNER'\nRegistripidajate Hea Tava\nHea Tava-ga liitumise avaldus\nREGISTRIPIDAJAKS SAAMISE TINGIMUSED\nTulenevalt kahetasemelisest nn. register-registripidaja registreerimissüsteemist, saavad isikud, kes soovivad hakata tegelema Eesti ccTLD ("country code top level domain") alla domeenide registreerimisega, akrediteerida ennast Eesti Interneti Sihtasutuse (EIS) juures .ee Registripidajana. Kui Registripidaja vastab kõigile Registrilepingus EIS-i poolt seatud nõudmistele, võib ta saada Registripidajaks.\nVähemalt üks taotleja töötaja on Eesti Interneti Sihtasutuse poolt sertifitseeritud (läbinud õppeprogrammi);\nTaotlus on Registripidajaks soovijale esimene samm, teel Registripidajaks saamisel. Enne taotluse esitamist EIS-ile tuleks kindlasti tutvuda Registrilepingu sisuga ja analüüsida organisatsiooni võimekust toime tulla kõigi seal toodud õiguste ja kohustustega. Taotluse leiab vasakult failimenüüst. Esitatud taotlused vaatab Eesti Interneti Sihtasutus läbi esimesel võimalusel. Kui taotluses kirjasolev informatsioon ei ole täielik, siis annab EIS sellest taotluse esitanule teada.\nRegistripidaja taoltus peab olema nõudetekohaselt täidetud ning allkirjastatud pädeva isiku poolt. Taoltuse võib allkirjastatult saata või tuua Eesti Interneti SA asukohta aadressil Paldiski mnt 80, 10617 Tallinn või digitaalallkirjastatult saata e-postile taotlus[ät]internet.ee.\nPärast nõuetekohase taotluse laekumist saadab EIS taotlejale informatsiooni õppeprogrammi läbimise, sh EPP serveri testi sooritamise võimaluste kohta. Antud tegevuste ajaline järjestus on määratud nii, et taotleja saab ise valida talle pakutud variantide hulgast sobivaimad. Tagamaks, et taotleja meeskonnas on isik(ud), kes on omandanud piisavalt teadmisi, nii üldisest domeenimaailma toimimisest, kui ka Eesti registri süsteemist, tuleb vähemalt ühel taotleja töötajal või esindajal läbida õppeprogrammi põhjal koostatud kirjalik test. Testi edukal läbimisel võibki isik ennast lugeda sertifitseeritud töötajaks. Sertifitseering on isiklik ja kuulub isikule, kes testi on edukalt läbinud. Kui näiteks sertifitseeritud töötaja liigub ühe registripidaja juurest teise juurde, siis liigub sertifitseering temaga kaasa. Kui sellise olukorra tagajärjel esimesel Registripidajal pole enam ühtegi registreeritud töötajat, peab ta kolme kuu jooksul sertifitseerima endale Eesti Interneti Sihtasutuse juures uue töötaja.\nTagamaks, et taotleja on võimeline suhtlema registri EPP serveriga, tuleb läbi teha EPP test. Testis kontrollitakse, kas taotleja on võimeline looma kõigi seitsme registritoiminguga seotud EPP käske ja edastama need registri EPP testserverisse. Taotlejale edastatakse registri EPP testserveri andmed selleks,et taotleja saaks soovi korral enda tarkvara toimimist kontrollida. Kui taotleja on testimiseks valmis, edastatakse talle testandmed. EIS kontrollib testi tulemusi ja teavitab sellest taotlejat.\nRegistrileping allkirjastatakse paberkandjal EIS ja Registripidaja volitatud esindajate poolt.\nKüsimustega pöörduge Helen Aaremäe poole e-posti aadressil helen.aaremae[ät]internet.ee.


VIDEO | Lakers alistas põnevuslahingus lisaajal Mavericksi, LeBron James ja Luka Doncic tegid kahe peale ajalugu | Sport\nVIDEO | Lakers alistas põnevuslahingus lisaajal Mavericksi, LeBron James ja Luka Doncic tegid kahe peale ajalugu\nToimetas Mihkel Talivee, 2. november 2019 08:33\nLeBron James (23) ja Luka Doncic (77).Foto: USA Today Sports/Scanpix\nKorvpalliliigas NBA läksid alistas hooaega hästi alustanud Los Angeles Lakers võõrsil tänavu samuti suurepäraselt mängiva Dallas Mavericksi tulemusega 119:110. Kolmikduublitega säranud LeBron James ja Luka Doncic tegid matšis ajalugu.\nMavericks pääses avaveerandi järel 25:20 ette, poolajaks suurendati vahe kümnele punktile. Ka otsustava neljandiku eel ilutses tablool veel seis 85:76 kodumeeskonna kasuks, kuid viimase 12 minutiga suutis Lakers mängu tagasi tulla. Lõpusireeni kõlades oli seis 103:103 ehk võitja selgitamiseks läks vaja veel vähemalt viit minutit.\nLisaajal oli selgelt tugevam külalismeeskond, kes viskas 16 silma Mavericksi seitsme vastu. Lakersi parim oli James, kes sai kirja uhke kolmikduubli: 39 punkti, 12 lauapalli ja 16 resultatiivset söötu. Meeskonna suvine täiendus Anthony Davis lisas 31 silma.\nKolmikduubli sai kirja ka Doncic, kes tõi Mavericksile 31 punkti, 13 lauapalli ja 15 korvisöötu. Sel hooajal pikalt vigastuspausilt naasnud Kristaps Porzingisele läks täna kirja 16 silma ja üheksa lauapalli.\nMängus säranud James ja Doncic tegid kahe peale ajalugu, sest varem polnud vastasmängijad samas mängus saanud kirja kolmikduubli vähemalt 30 punkti ja 15 korvisööduga. Enne kohtumist rääkis mullu aasta uustulnuka tiitli pälvinud 20aastane sloveen, et just James oli mängija, kelle mänge ta noorena vaatas. Korvpallilegendil jagus Doncicile aga ohtralt kiidusõnu.\n"Kunagi ei tea, keda võid inspireerida. Oma karjääris loodad innustada tulevast generatsiooni ning mina suutsin, mängides korvpalli õigel viisil, pannes tiimikaaslased osalema, olla inspiratsiooniks noorukile, kes polnud isegi Ameerikas. See on päris eriline," sõnas James matšijärgses intervjuus ESPNile.\n"Seda, milleks Doncic võimeline on, luues võimalusi nii endale kui teistele, olles tugev lauavõitluses ning mängides armastusest korvpalli vastu, on ilus vaadata," lisas James.\nÜhe kaotuse kõrvale neljanda võidu saanud Lakers kerkis läänekonverentsi liidriks, Mavericksi, kel nüüd kirjas kolm võitu ja kaks kaotust, langes kaheksandaks. Ainuke täiseduga jätkav meeskond Philadelphia 76ers, kes juhib nelja võiduga idakonverentsi.\nDallas Mavericks - Los Angeles Lakers 110:119\nSacramento Kings Utah Jazz 102:101


Mari Roostik | KOV VALIMISED 2021 Tartu linn\nSain magistrikraadi Tartu ülikoolist ning esimesest eesti keele ja kirjanduse õpetajana töötatud aastast alates olen olnud päris kindel, et haridus ja inimesed selle sees, ümber ja keskel ongi minu “miks”. Olen nii koolis kui ka igal pool mujal inimeste inimene. Loen palju ja mõtlen palju; kirjutan palju ja vestlen ka palju; jooksen natuke ja tunnen iseenda ning maailma vastu suurt huvi. Olen töötanud Jaan Poska gümnaasiumis õpetaja, klassijuhataja ja valdkonnajuhina ning praegu, kaheksa aastat hiljem, olen Tartu Jaan Poska gümnaasiumi direktor.\nMinu unistus on, et iga Eesti noor käib koolis, kus iga õppija saab areneda ja kasvada, on kannustatud empaatiast, uudishimust ja ettevõtlikkusest. Avatud ja lai silmaring kujuneb minu hinnangul ennekõike tänu empaatiale koos julgusega. Kui me suudame pärast millegi võõra, ebamugava või sageli ka teise kultuuri- või väärtusruumi kuuluva järel jõuda mõistmiseni, on meil piisavalt julgust ja ettevõtlikkust, et õppida ja kohaneda. Igasuguse uue ja tundmatu üle arutlemine, probleemi või nähtuse tükkideks võtmine arendab inimese hoiakut olla avatud ja salliv ning oskust kuulata ja luua uut teadmist. Võib ehk isegi väita, et iga uus idufirma on hirmu suurtest silmadest asjalike käte ja mõistliku mõtteviisi loomisprotsess. Ometigi ei ole ettevõtlikkus vaid rahvusvahelise start-up’i loomine või käivitamine, sest mõnele õppijale võib ka kooliaktuse korraldamine olla ülemaailmse tähtsusega pingutus, ja selle kogemuse peab ta saama, et õppida ja areneda.\nMinu jaoks on oluline, et me töötaks ühiskonnana selle nimel, et õppija ning tema vajadused, tulevik ja unistused on alati fookuses.\nTartu Jaan Poska gümnaasiumi direktor Kirjuta e-kiri


2. nädal - Nädala eelinfo - Väike-Maarja vald\n11.01.2022 Toimetaja: KRISTEL KITSING\n21.12.2021–14.01.2022 viibib puhkusel vallasekretär Maris Kõrgmäe.\nKell 8.30 toimub arendus- ja planeerimisosakonna töökoosolek vallamaja nõupidamiste ruumis. Info arendus- ja planeerimisosakonna juhataja Ene Preem, tel 523 9550.\nKell 10.00 –11.00 osaleb juhtumikorraldaja Kersti Sepp STAR energiatoetuse koolitusel veebikeskkonnas. Info juhtumikorraldaja Kersti Sepp, tel 329 5764.\nKell 10.00–11.00 toimub valla haridusvaldkonna investeeringute arutelu vallamaja nõupidamiste ruumis. Info haridus- ja kultuuriosakonna juhataja Deili Matson, tel 5348 4373.\nKell 11.00–12.00 osaleb juhtumikorraldaja Kersti Sepp noortegarantii tugisüsteemi juhtumikorraldajate koosolekul Zoom veebikeskkonnas. Info juhtumikorraldaja Kersti Sepp, tel 329 5764.\nKell 13.00–14.00 osalevad vallavanem Indrek Kesküla ja meediaspetsialist Kristel Kitsing Ida-Eesti regionaalsel kriisikomisjoni nõupidamisel Skype virtuaalkeskkonnas. Info vallavanem Indrek Kesküla, tel 510 7460.\nKell 13.00–15.00 osaleb haridus- ja kultuuriosakonna juhataja Deili Matson KOV haridusjuhtidele suunatud veebiseminaril „Alushariduse ja lapsehoiu seaduseelnõu tutvustamine". Info haridus- ja kultuuriosakonna juhataja Deili Matson, tel 5348 4373.\nKell 15.00 toimub vallavolikogu revisjonikomisjoni koosolek vallamaja nõupidamiste ruumis. Info revisjonikomisjoni esimees Priit Dieves, tel 5880 2443.\nKell 8.30–10.00 toimub haridus- ja sotsiaalosakonna koostöökoosolek vallamajas. Info haridus- ja kultuuriosakonna juhataja Deili Matson, tel 5348 4373.\nKell 10.00–17.00 osaleb juhtumikorraldaja Kersti Sepp koolitusel "Motiveeriva intervjueerimise põhioskused" Tabani puhketalus. Info juhtumikorraldaja Kersti Sepp, tel 329 5764.\nKell 14.00–15.00 osaleb haridus- ja kultuuriosakonna juhataja Deili Matson ümarlauanõupidamisel Rakke lasteaias. Info haridus- ja kultuuriosakonna juhataja Deili Matson, tel 5348 4373.\nKell 8.00–16.00 osaleb juhtumikorraldaja Kersti Sepp koolitusel "Motiveeriva intervjueerimise põhioskused" Tabani puhketalus. Info juhtumikorraldaja Kersti Sepp, tel 329 5764.\nKell 8.30 toimub vallavalitsuse istung vallamaja nõupidamiste ruumis. Info vallavanem Indrek Kesküla, tel 510 7460.\nKell 10.30–11.30 toimub valla kultuurielu arenguplaani arutelu vallamaja nõupidamiste ruumis. Info kultuurispetsialist Maire Haava, tel 5557 7480.\nKell 12.00–13.00 osalevad haridus- ja kultuuriosakonna juhataja Deili Matson, kultuurispetsialist Maire Haava, lastekaitsespetsialist Tiia Kaselo, meediaspetsialist Kristel Kitsing ja vallavanem Indrek Kesküla raamatukoguaasta raames üle-eestilisel ettelugemispäeval Väike-Maarja gümnaasiumis. Info haridus- ja kultuuriosakonna juhataja Deili Matson, tel 5348 4373.\nKell 8.00–13.00 toimub toetuste menetleja Eve Hiietamme vastuvõtt Rakke raamatukogus. Info toetuste menetleja Eve Hiietamm, tel 329 5763.\nKell 15.45–17.00 osaleb haridus- ja kultuuriosakonna juhataja Deili Matson ümarlauanõupidamise Kiltsi koolis. Info haridus- ja kultuuriosakonna juhataja Deili Matson, tel 5348 4373.\nKell 10.00–11.00 toimub Väike-Maarja Haldusteenuste koosolek haldusteenuste kabinetis. Info Väike-Maarja Haldusteenused juhataja Kaire Kislov, tel 505 3558.\nKell 13.45-16.00 osaleb haridus- ja kultuuriosakonna juhataja Deili Matson ümarlauanõupidamisel Kiltsi koolis. Info haridus- ja kultuuriosakonna juhataja Deili Matson, tel 5348 4373.


Patogeneesi liigeste artriit Haiguse põhjused\nSõrmede liigesed hakkavad valutama, krõmpsuma ja paisuma, inimene kogeb raskusi mitte ainult hommikul, vaid ka päeval. Kohaliku ravi eeliseks on see, et see erinevalt tablettidest ei ärrita seedetrakti. Kuid tavaliselt ei pööra nad sellele tähelepanu. Kõige sagedamini esinevad liigesed on käte ja jalgade liigesed, hüppeliigese, küünarnuki või õla liigesed ja selja liigesed jne.\nSümptomatoloogia Reumatoidse tüüpi autoimmuunse artriidi sümptomeid ja märke on palju, need jagunevad kahte põhirühma: Manifestatsioonid liigestes. Sümptomid näitavad kahjustusi ja protsesse liigestes. Jäikus ilmub hommikul, mis intensiivistub, ilmneb valu, kahjustatud liigeste piirkonnas on märgatav turse. Esimeste märkide ja olulisemate vahe võib olla erinev. Mõnede puhul ilmneb puue kuue kuu jooksul, mõnede puhul kestab artriit aastaid ilma sümptomiteta.\nRavimata jätmisel võib tulemuseks olla liikumisvõime kaotamine, eriti jalgade liigesed, mis võib põhjustada puude. Diagnostilised meetodid Õige diagnoosimine on arengu algfaasis suure tähtsusega. Haigus areneb mitu kuud enne esimeste sümptomite ilmnemist.\nSünoviaalbiopsia tulemused aitavad diagnoosida ja välja kirjutada ravi.\nAlajäsemete liigeste autoimmuunse artriidi diagnoosimine toimub etappide kaupa: Põletiku esinemine jalgade kolmes või enamas liigeses või muudes kehaosades. Neisse koguneb sünoviaalvedelik, põhjustades kahjustatud piirkondade turset. Määratakse mõjutatud kehaosade ja liigeste sümmeetria.\nSelle haigusega mõjutab artriit proportsionaalselt kehas samade piirkondade liigeseid. Käimas on uuringud, sealhulgas vereanalüüs ja kahjustatud piirkondade röntgenograafia. Autoimmuunset reumatoidartriiti ravitakse põhjalikult. Ravi aluseks on ravimimeetod, paralleelselt kasutatakse ka teisi meetodeid. Füsioterapeut määrab füsioteraapia, massaaži. Ravi algab mittesteroidsete põletikuvastaste ravimite kasutamisest, mis võivad sümptomeid kiiresti leevendada.\nRavi viiakse läbi arsti järelevalve all, kes jälgib ettenähtud ravi tulemusi. Kui aja möödudes see tulemust ei anna, asendab arst ravimeid või lisab teise rühma ravimeid, näiteks hormoone. Kui valite õige ravitaktika, saate liikuvust parandada, turset leevendada. Mõni vallutab haiguse paari kuuga, mõne jaoks võtab ravi aastaid. Kõik sõltub ravist ja keha omadustest. Ideaalne ja õige variant on kasutada traditsioonilist ja alternatiivset meditsiini koos.\nJalade liigeste autoimmuunse reaktiivse artriidi raviks kasutatavad levinud ja Sulges Creak valu meetodid: Ravi takjas. Juur sobib keetmiseks, mis on nädal aega purjus. Lehed nõuavad viina ja teevad enne magamaminekut kompressid. Cinquefoili viina retsept, mida võetakse suu kaudu suures koguses.\nToores kartul surub.\nTervendav toime on peedimahl, viin ja mesi. Ärge astuge iseseisvaid samme autoimmuunse reumatoidartriidi ravis. Iga samm tuleb arstiga kokku leppida. Ta hindab taastumise võimalusi ja mõistab kõrvaltoimete võimalust.\nPatogeneesi liigeste artriit õige ravi korral võib jalgade liigeste jäikus ja liikumatus pikka aega ununeda. Autoimmuunse artriidi sümptomid ja ravi Siit saate teada: Immuunhaigusi peetakse meditsiinis üheks kõige raskemaks, kuna sageli on võimatu kategooriliselt öelda, mis põhjustas patoloogia arengut. Autoimmuunne artriit pole erand. Mis on seda tüüpi liigesehaiguse tunnusjoon? Mis on selle esinemise võimalike põhjuste loendis? Millised sümptomid on haigusele iseloomulikud?\nKuidas toimub diagnoosimine ja ravi? Ja mida saab teha autoimmuunse artriidi ennetamiseks? Autoimmuunse artriidi tunnused ja põhjused Immuunsüsteemi paljude ebaõnnestumiste põhjuseid ei ole siiani kindlaks tehtud. Mingil etapil immuunsus lihtsalt ebaõnnestub, lakkates eristamast sõpru ja võõraid ning suunates antikehad keharakkudesse neid hävitama. Autoimmuunse artriidi arenguga "võitleb" immuunsüsteem tervete luu- ja kõhrekoega, hävitades neid järk-järgult.\nHävitav protsess ei pruugi kesta kuu või isegi kaks. Antikehad kogunevad järk-järgult ja alles siis, kui nende arv hakkab ületama teatud piiri, algab liigestes põletik.\nSünoviaalvedelik Tugev turse pahkluu liigese selle koostist ja lõpetab oma funktsioonide täitmise - kõhre toitmiseks ja liigese määrimiseks liikumise ajal. Selle tulemusel toitumise kaotanud kõhre vedeldub ja muutub liigeste normaalse toimimise tagamiseks kõlbmatuks.\nSelle tagajärjel tekivad patsientidel tõsised probleemid - liigesed on deformeerunud, peatuvad painutamine ja painutamine. Ja kogu patoloogia arengu jooksul kogeb inimene tugevat valu. Kõige sagedamini tulevad konsultatsioonile patsiendid pärast 16 aastat, kuid haiguse haripunkt ilmneb aastaselt. Kui tõhusat ravi pole läbi viidud, on neil inimestel võimalus aasta jooksul täielikult kaotada töövõime ja puue. Statistika näitab, et selliseid juhtumeid on palju - ¾ patsientide koguarvust, kellel on diagnoositud autoimmuunne artriit.\nPõhjuste loendisse tuleks lisada erinevat laadi hüpotermia ja nakkushaigused, mis käivitavad antikehade tootmise ja saavad autoimmuunse artriidi "provokaatoriteks". Samuti pole välistatud Patogeneesi liigeste artriit füüsilise koormuse negatiivne mõju - peamine põhjus, mis on iseloomulik igat tüüpi artriidile.\nÄrge unustage vigastusi, mis võivad provotseerida haiguse arengut, samuti väliste tegurite negatiivset mõju kiirgus, toksilisus mürkidega. Samuti on teooria, mille üheks põhjuseks on teatud ravimite võtmine. Autoimmuunse artriidi sümptomid Autoimmuunse artriidi iseloomulikuks tunnuseks peetakse liigeste sümmeetrilist kahjustust.\nPatoloogilisi muutusi täheldatakse sagedamini suurtes liigestes - puusaliigesed, põlved, õlad, randmed.\nAutoimmuunse artriidi sümptomid ei erine üldiselt teiste põletikuliste liigesehaiguste korral täheldatud sümptomitest: jäikus liigestes, mis ilmneb hommikul ja möödub keskmiselt tund pärast seda, kui inimene Patogeneesi liigeste artriit liigestele teatud koormuse - kõnnib, istub maha jne; heaolu üldine halvenemine: väsimus, nõrkus kogu kehas, rahutu uni koos sagedaste ärkamistega, isutus; liigesevalu ja turse, samuti palavik.\nSelle patoloogia üheks variandiks on reumatoidne autoimmuunne artriit, mille ravi peaks samuti algama viivitamatult, eriti juhtudel, kui naha alla on moodustunud tihendid, nn reumatoidsõlmed. Kuid pikka aega ei pruugi inimesel tekkida isegi tüüpilisi artriitilisi liigesevalusid, nii et paljud inimesed tulevad arsti juurde isegi siis, kui haigus on kõhre ja liigeseid põhjalikult mõjutanud. Autoimmuunse artriidi diagnoosimine Ägenemised võivad olla lühiajalised ja ilmneda minutiliste rünnakute vormis ning need võivad venida ka mitmeks päevaks.\nKui märkate, et teie liigesed ei tööta Patogeneesi liigeste artriit tavaliselt, peate viivitamatult arstiga nõu pidama. Lihtne diagnoosimine aitab haigust õigeaegselt tuvastada ja võimaldab selle tõhusat ravi jätkata. Biokeemilised ja immunoloogilised vereanalüüsid annavad sageli esimese võimaluse kahtlustada patoloogia arengut. Lisaks kasutatakse autoimmuunse artriidi diagnoosimiseks selliseid traditsioonilisi meetodeid: Röntgenograafia ja magnetresonantstomograafia, mis aitab näha muutusi kudedes; sünoviaalvedeliku biopsia, mis näitab kõrvalekaldeid.\nArsti ülesanne on kinnitada vähemalt kolmes liigeses esinevad põletikulised Vahendid uhishaiguste ennetamiseks, neis vedeliku kogunemine ja turse tuvastamine.\nSamuti on oluline fikseerida põletiku olemasolu sümmeetrilistes liigestes. Autoimmuunse artriidi ravi Patoloogia arengu põhjuste kindlaksmääramise keerukuse tõttu on esimene asi, mida jõupingutused suunatakse, põletikuliste protsesside kõrvaldamine.\nNendel eesmärkidel on patsiendil ette nähtud põletikuvastaste mittesteroidide kuur, mis mitte ainult ei lahenda seda probleemi, vaid aitab ka valust vabaneda. Nende ravimite tarbimine peaks toimuma arsti range järelevalve all ja kui teatud aja möödudes ei anna ravi soovitud tulemust, võib arst Patogeneesi liigeste artriit ravimid tugevamatega, näiteks hormonaalsete ravimitega, millel on aga palju vastunäidustusi ja kõrvaltoimeid.\nAutoimmuunse artriidi ravi hõlmab meetmete komplekti, mis lisaks ravimite võtmisele hõlmab ka: füsioteraapia ja massaažiprotseduurid; Spaahooldus; füsioteraapia. Paljud patsiendid tuginevad "artriidi raviks ohututele vahenditele" traditsioonilisele meditsiinile. Sageli põhjustab see viga hukatuslikke tagajärgi, kuna takjajuure juurest pärit tinktuurid, toorest kartulist valmistatud kompressid ja loorberilehtede dekoktuurid viivad nad ära väärtusliku aja. Puusaliigese ravi, vaevalt on võimalik keha kahjustada, kui kasutada maitsetaimi ja toite, mida on külmkapist lihtne leida välja arvatud juhul, kui te olete valitud koostisosade suhtes allergilinekuid sellisest ravist pole suurt kasu.\nMaksimaalne, mida saab teha, vaigistavad sümptomid ja leevendavad seisundit lühikeseks ajaks. Autoimmuunse artriidi ennetamine Tuleb mõista, et autoimmuunse artriidi korral ei ole võimalik täielikult taastuda. See on krooniline haigus, mida saab ainult peatada ja kontrolli all hoida, kuid Patogeneesi liigeste artriit nõrgenemise korral on kõigil negatiivsetel protsessidel suurepärased võimalused uuesti toimuda.\nSellepärast on põletikulise artriidi vastases võitluses üha suurem tähtsus ennetamisel.\nKui halva pärilikkusega on vähe võimalik ära teha, on hüpotermia tõenäosuse vähendamine või normaalkaalu stabiliseerimine ülesanne, mida kõik saavad. Autoimmuunse artriidi ennetamiseks lastel peaks laps juba noorest päevast alates olema salvi parast murdosa igapäevase kehalise kasvatuse ja kahjulike toodete - laastude, sooda, šokolaadi - tagasilükkamisega.\nOlukorrad, kus laps sööb täie hommikusöögi asemel paketi laastu ja joob neid koos Coca-Colaga, on vastuvõetamatud. Täiskasvanud saavad isikliku näite abil näidata õiget eluviisi - ja see ei tähenda ainult õige toitumise ja regulaarse liikumise, vaid ka suitsetamisest loobumise ja liigse alkoholitarbimise kohta.\nRegulaarsest puhkusest spetsialiseeritud sanatooriumides saavad kasu nii lapsed kui ka täiskasvanud, aga ka: kehakaalu kontroll ja selle hoidmine normi piirides; liigesevigastuste vähendamine, samuti kohustuslik põhjalik taastusravi pärast operatsiooni; dieediga; eirata keha põletikulisi protsesse, mis võivad areneda krooniliseks vormiks ja provotseerida autoimmuunse artriidi arengut.\nPidage meeles, et autoimmuunse artriidi eiramine tähendab enese tahtlikku hukkamõistmist puudega inimese elule, nii et esimeste sümptomite ilmnemisel pöörduge viivitamatult kliiniku poole diagnoosi saamiseks ja Patogeneesi liigeste artriit raviks. Autoimmuunse artriidi diagnoosimine ja ravi Autoimmuunne artriit on liigesekoe krooniline haigus, mis algab periartikulaarsete membraanide põletikuga ja arenedes haarab see kõhre ja luukoe.\nHaiguse arengu põhjused peituvad keha immuunprotsesside talitlushäiretes.\nPuuduliku immuunsuse funktsioon kutsub esile liigesekudede rakkude tagasilükkamise kehale võõrastena. Haiguse progresseerumisel ilmnevad patoloogilised muutused intraartikulaarse vedeliku keemilises koostises, mis ei varusta liigeseid toiduga ega ole nende jaoks täielik määrdeaine. Reumatoidartriit on autoimmuunhaigus, mille korral patsiendil tekib tugev valu liigestes, nad lõpetavad paindumise ja painutamise sama hõlpsalt kui varem.\nLisaks mõjutab patoloogia mitte ainult liigeseid. Autoimmuunse reumatoidartriidi taustal hävitavad protsessid haaravad olulisi kehasüsteeme Patogeneesi liigeste artriit seedetrakti, neere ja maksa, veresooni ja südant.\nSelliste muutuste tulemused võivad olla kõige taunimisväärsemad - alates liigese tavapärase liikuvuse rikkumisest kuni patsiendi püsiva puudeni. Immunoloogia Viimase hüpoteesi kohaselt on haiguse ilmnemine seotud lümfotsüütide rakkude immuunvastusega tundmatu iseloomuga antigeenile. Keha rakud hõivavad need antigeenid, mis muundatakse seejärel peptiidideks, mis on paigutatud ühilduvusmolekulide ahelasse.\nSelle tulemusel toodetakse uusi rakke, mis eritavad tsütokiine ja kasvufaktoreid. See provotseerib endoteeli ja muude patoloogiliste moodustiste kasvu.\nSelle reaktsiooni tulemuseks on liigesemembraanide krooniline põletikuline protsess, kõhre ja luukoe lagunemine, intraartikulaarse vedeliku kvaliteedi halvenemine. Patoloogia arengu põhjused Faktorid, mida võib pidada patoloogia arengu üheselt mõistetavateks provokaatoriteks, pole veel kindlaks tehtud. Luu-lihaskonna autoimmuunhaigusi põhjustavate kaasuvate põhjuste loendisse võib lisada järgmised asjaolud: Pikk stress, tugev emotsionaalne ülekoormus. Vanad allergia vormid.


1600x900 Tapeet reisimine. Tasuta tapeet taustaga 7370283\nTapeet reisimine 1600x900 - Lae pildid töölaua tausta. 7370283\nVõluv taustapildid tasuta desktop - 1600*900 Muljetavaldav Free Wallpapers. Võimu Lõbus, 1600 * 900 töölaua taustapilti pilt. 1600 - 900 Lummav tasuta tapeet, 1600/900 HD wallpaper laadi.\nSoolo seikluspüha üksikreisijatele. Hämmastav olemus. Kaunis mererand on lemmik koht erakorralise lõõgastust. Romantiline seiklus puhkus. Rannas annab meile võimaluse parandada oma tervist, leevendada stressi ja nautida unikaalset vaikust. Tapeet 7370283: Parimad perepuhkuse pakkumised ja odavad reisipakettid. Imeline koosseisu kauni mere veeris on väga mitmekesine. Looduses, on midagi valesti - iga vorm, ilus või kole, põhjendatud ja kõik, mis on olemas, tundub täpselt nagu see peaks olema. Kasulik mereõhk on tõeline allikas tervist. Tipptasemel puhkusereisid, mida saate endale lubada. Rannaturismi on kõige lemmik kujul puhkuse maailmas. Lühidalt nädalavahetusel Getaways. Iseloomu tapeet taustaga. Iseloomu tapeet Full HD.\n1600x900 - Hd taustapildid. Unistus täitmine. Tasuta taustapilte ja taustad, Tasuta tapeet pilte, Tasuta töölaua tausta - Vaata ebatõenäoline maailm. Tasuta taustaga pildid, Tasuta tapeet pildid - Võimu Kunst. Tasuta foto taustaga, Tasuta tapeet pildid - Võimu ülevaade. Desktop pildid, Unistus oskus. Tasuta töölauapiltide - Võimu loovus. Tapeet tasuta - Vaata põrutav maailm. Tapeet reisimine, Puhkust taustaga · Tasuta taustaga pildid\nOdavaimad kohad elama rannas maailmas. Teekonna, kuidas me mõtleme, juurdunud harjumusi, tunnused, saab läbi olulisi muudatusi. Miks reisimine on teie tervisele kasulik. On kohti maailmas, kus loodus on nii lõpmata ilus, et tekitab tunde ebareaalsuse. Kui sa seista ilus meri ja hingata seda imelist lõhna, mingeid probleeme muutub ebaoluliseks. Puhkuse psühholoogiline kasu. Puhkust on hämmastav mere on meeldiv ajaviide heli surf, värskendav suplus ja meeldivat tan rannas. Kust saada day seda terve elu? Parimad puhkusekohad maailmas.\nReisi muljeid. Paljud reisijad hämmastav hubane rand ja imeline meri kehastavad ideaalne koht lõõgastumiseks. Digifotograafia ekskursioonid - Fotokunst galeriid. Digitaalse online-meedia, Web kunstigalerii - digifotograafia 7370283: Praegu on kõige populaarsemad reisisihtkohad maailmas. Me kõik unistame kulutada veidi aega teha kohtades, kus on värske ja puhas õhk, ja loodus on säilitanud oma ilu ja võlu. Mis on puhkuse jaoks?


Rakett 69: Tööstusautomaatika | ERR | Digihoidla\nAvaleht → Meelelahutus → Rakett 69 → Rakett 69: Tööstusautomaatika\nRakett 69: Tööstusautomaatika\nVõistluses jagatakse nüüd ülikoolikohti. Vaba pääsu Tartu Ülikooli, Tallinna Ülikooli või Tallinna Tehnikaülikooli tagab hea elektroonika ja automaatika tundmine. Võistlejad hakkavad tuulest energiat püüdma. Kelle lipp lehvib mastis esimesena, saab endale valida meeskonnakaaslased tuulegeneraatori ülesandeks. Tootja Vesilind OÜ.\nRakett 69: 5100:28:20\nRakett 69: Raskus00:28:13\n00:00:00 Pealelugeja räägib, mis toimus eelmistes saadetes.\n00:00:50 Žüriiliikmete tutvustus: ABB tootearenduse juht Joonas Karu, füüsik Aigar Vaigu ning Mart Noorma.\n00:01:00 Saatejuht Aigar Vaigu avasõnad.\n00:01:20 Võistlejate tutvustus.\n00:02:10 Noortele tutvustatakse auhindu, võistlejate kommentaarid.\n00:02:45 Videolugu tööstusettevõttest ABB.\n00:03:30 Selles saates lahendavad noored kaks ülesannet. Teise ülesanda lahendamiseks saavad nad endale paarilise valida. Võistlejate kommentaarid.\n00:03:54 Esimene ülesanne: panna kokku automaatika lülitussüsteem. Noored ülesandele lahendust otsimas. Ülesande võidab Siim! Noorte kommentaarid.\n00:09:15 Teine ülesanne: noored peavad looma generaatori ning siis vaadatakse, kelle generaator toodab kõige rohkem energiat/elektrit. Žürii selgitavad kommentaarid ülesande lahendamiseks. Võistlejad ülesannet lahendamas.\n00:18:48 Hakatakse noorte ehitatud tuulegeneraatoreid testima. Selgub lahenduse leidnud meeskond, nendeks on Uku ja Riko! Duellile peavad minema Kaarel ja Siim!\n00:21:40 Duell. Žürii selgitavad kommentaarid ülesande lahendamiseks. Võistlejad vastust otsimas. Duelli võidab Kaarel. Siim peab saatest lahkuma.\n00:26:55 Saatejuhi lõpusõnad.\n00:27:05 Lõputiitrid. Pealelugeja räägib, mis hakkab toimuma järgmises episoodis.\n00:28:00 Saated toetanud asutuste logod.\n00:28:18 ETV ident.